  Виталий Пронин «Рошен» фирмалэсь ческыт сиёнъёссэ яратӥсьёслы мӧзмыт ивор: Роспотребнадзор ӧз лэзьы Украинаысь вузъёсты Россие пыртыны. Со сярысь ивортэ «Лента» газет. Роспотребнадзорлэн кивалтӥсез Геннадий Онищенко шуиз:- Эскеронъёс возьматӥзы, Roshen ческыт сиёнъёслэн ӟечлыксы куронъёслы уг тупа шуыса. Кылсярысь, шоколадысь бензопирен шедьтӥзы. Со басьяськисьёслэсь правооссэс тӥян луэ.Пусъём, «Рошен» вылэ Онищенко июль шорын ӝожтӥськиз ни, но эскеронъёслэн йылпумъянъёссы али гинэ тодмо луизы.Roshen 200 турлы ческыт сиёнъёс поттэ, соос пӧлын шоколад но конфетъёс, печення, вафли, рулетъёс но тортъёс. Арлы быдэ со 450 сюрс тонна мында луэ. Та фирмалэн ёзъёсыз интыяськемын Украинаын, Литваын, Венгриын но Россиысь Липецк карын. Роспотребнадзор эскериз «Рошенлэсь» Украинаын (Киевын, Винницаын, Мариупольын но Кременчугын) поттэм сиёнзэ гинэ.Туспуктэмез: blog.i.ua Теги: Украина  